Počitelj

Počitelj je naseljeno mjesto u gradu Čapljini, Bosna i Hercegovina. Počitelj je historijsko naselje orijentalno-mediteranskog karaktera smješteno u dolini rijeke Neretve i jedna od najljepših kulturno-historijskih cjelina u Bosni i Hercegovini. Grad je osnovan u 14. stoljeću.

 Historija 
 Porijeklo imena 
Ime Počitelj ukazuje na arhaično porijeklo. Etimologija imena Počitelj nije riješena. Jedni smatraju da je ime Počitelj izvedeno od glagola počivati. Drugi izvori smatraju da je ime kastelana toga grada dalo gradu ime Počitelj; treći da su učeni ljudi 'poštovana gospoda' uslovili ime Počitelja; četvrti da se porijeklo imena Počitelja treba tražiti u hungarizmu 'čitelj', italijanski 'cittadela', kao izrazu za grad, utvrdu; peti da se radi o glagolu čitati.

 Počitelj u srednjem vijeku 
Počitelj predstavlja tvrđavu koja potječe iz srednjega vijeka. Nalazi se uz lijevu obalu rijeke Neretve kod Čapljine. Utvrda je štitila ulaz u dolinu donje Neretve na putu iz Drijeva prema Bišću. Prvi put se Počitelj navodi u povelji za vojvodu Stjepana Vukčića 1444. (Posichell, Vdobranah castello con lo contato). Kasnije je pomenut 1448 (castrum Beczitel) i 1454. (civitate Pozitell cum pertinentiis suis).

Dugo vremena pogrešno se smatralo da je u Počitelju bilo bosansko kraljevsko brodogradilište u 14. vijeku. Čuveni drugi novi grad kojeg je Tvrtko I. Kotromanić gradio 1383. u primorju zvao se Brštanik. On je pogrešno smještan kod Počitelja pa je i određena aktivnost oko Tvrtkovog brodogradilišta, a i prodaje soli, dovođena u vezu sa Počiteljem. Kasnije su historičari dokazali da je Brštanik bio dalje od Počitelja, pa je sve ostalo što se povezivalo za Počitelj ostalo bez ikakvoga osnova. Uprkos tome i danas se može pročitati u literaturi da je Počitelj zidao Tvrtko 1383, i da je tu bilo brodogradilište. Počitelj je imao značajnu ulogu u sukobima sa Osmanlijama.

 Počitelj u novom vijeku 
Počitelj se izgrađuje intenzivno od druge polovine 16. vijeka kroz plodonosno ukrštanje dviju graditeljskih tradicija - orijentalne i mediteranske. Počitelj je pretrpio veliku  štetu tokom posljednjeg rata u Bosni i Hercegovini, ali je značajan dio grada obnovljen.  Sačuvano je graditeljsko kulturno blago - Šišman Ibrahim-pašina džamija, Počiteljska sahat-kula, medresa, hamam, han, kuća Gavrankapetanovića. Kuća Gavrankapetanovića postala je dom umjetničke kolonije, pokrenute 1975. koja  okuplja umjetnike u Počitelju.

U januaru 2003. historijsko gradsko područje Počitelja proglašeno je nacionalnim spomenikom Bosne i Hercegovine.

Godine 2007. podnesena je kandidatura Počitelja za Svjetsku baštinu UNESCO-a.

 Stanovništvo 

 Galerija 

mini|215x215piksel|Han Počitelj

 Reference 
 Vanjski linkovi 

 Zvanični sajt grada Čapljine
 Kandidatura Počitelja za Svjetsku baštinu UNESCO-a

*
Kategorija:Tvrđave u srednjovjekovnoj Bosni
Kategorija:Turističke atrakcije u Bosni i Hercegovini
Kategorija:Nacionalni spomenici u Čapljini